কাশীপুর উদ্যানবাটির ঠিক উল্টোদিকে মোদীগলিতে নিজের বাড়ির বিছানা থেকে বৃহস্পতিবার গভীর রাতে উদ্ধার হল এক প্রৌঢ়ের রক্তাক্ত দেহ। মৃতের নাম বসন্তলাল কৈরি। সিইএসসির প্রাক্তন কর্মী বসন্তলাল একটি বিমা সংস্থার এজেন্টের কাজ করতেন। মৃতের মুখে আঘাতের চিহ্ন মিলেছে। রাতেই তদন্তে নামে লালবাজারের হোমিসাইড শাখা ও ফিঙ্গারপ্রিন্ট বিশেষজ্ঞরা।
 ওয়েব ডেস্ক: কাশীপুর উদ্যানবাটির ঠিক উল্টোদিকে মোদীগলিতে নিজের বাড়ির বিছানা থেকে বৃহস্পতিবার গভীর রাতে উদ্ধার হল এক প্রৌঢ়ের রক্তাক্ত দেহ। মৃতের নাম বসন্তলাল কৈরি। সিইএসসির প্রাক্তন কর্মী বসন্তলাল একটি বিমা সংস্থার এজেন্টের কাজ করতেন। মৃতের মুখে আঘাতের চিহ্ন মিলেছে। রাতেই তদন্তে নামে লালবাজারের হোমিসাইড শাখা ও ফিঙ্গারপ্রিন্ট বিশেষজ্ঞরা। জেরায় মৃতের ছেলে একাদশ শ্রেণির ছাত্র আনমোল জানিয়েছে, বৃহস্পতিবার দুপুরে বরাহনগর ফুটপাথে বাবাকে পড়ে থাকতে দেখে সে। অটোয় চাপিয়ে বাড়িতে নিয়ে আসা হয় তাঁকে। রাতে মুখ থেকে রক্ত বের হওয়ায় বাড়ির ডাক্তারকে খবর দেওয়া হয়। তিনি বসন্তলালকে মৃত বলে ঘোষণা করেন। একাধিক প্রশ্ন উঠতে শুরু করেছে। ফুটপাথে কী করে পড়ে গেলেন বসন্তলাল? অটোয় চাপিয়ে বাড়ি আনার সময় কারও চোখে পড়ল না কেন?